**Χρήσιμα εργαλεία για τη δημιουργία ψηφιακών κόμικς**

* **Cosy Comic Strip Creator** [**http://www.comicstripcreator.org/index.php/component/users/?view=login**](http://www.comicstripcreator.org/index.php/component/users/?view=login)

Το Cosy Comic Strip Creator είναι ένα εργαλείο, που διατίθεται δωρεάν και εγκαθίσταται τοπικά στον υπολογιστή. Το άτομο, αφού ολοκληρώσει την εγκατάσταση, επιλέγει από προσωπική του συλλογή, εικόνες για το φόντο, τα αντικείμενα, και τους ήρωες που πρωταγωνιστούν στην ιστορία. Η προσθήκη των εικόνων αποτελεί μια εύκολη διαδικασία, μιας και τοποθετούνται μέσω drap and drop. Όταν ολοκληρωθεί η προσθήκη των εικόνων και του κειμένου, δημιουργείται το κόμικ. Ο χρήστης έχει τη δυνατότητα είτε να αποθηκεύσει την ιστορία του στον υπολογιστή, είτε να την κοινοποιήσει σε άλλους χρήστες με τη δημοσίευσή της στο διαδίκτυο. Πρόκειται για ένα ιδανικό εργαλείο δημιουργίας ψηφιακών κόμικς για τα παιδιά, είναι εύχρηστο, απλό στη χρήση και προσφέρει κατοχύρωση των πνευματικών δικαιωμάτων των ιστοριών στα άτομα.

* **Comic Master** [**http://www.comicmaster.org.uk/**](http://www.comicmaster.org.uk/)

Το Comic Master είναι ένα εργαλείο δημιουργίας ψηφιακών κόμικς, το οποίο απαιτεί την ύπαρξη λογαριασμού email. Με αυτό οι χρήστες μπορούν να δημιουργούν ψηφιακά μυθιστορήματα και βιβλία κόμικς (comic book). Οι μαθητές μπορούν να δημιουργήσουν στη δική τους ιστορία πολλών σελίδων επιλέγοντας φόντο, χαρακτήρες, σκηνικά, κείμενο τα οποία προστίθενται πολύ απλά μέσω drap and drop. Η ιστορία μπορεί να αποθηκευτεί και να εκτυπωθεί. Το τελικό αποτέλεσμα είναι κομψό και πολύχρωμο. Να τονιστεί ότι αν και οι χαρακτήρες και το φόντο, που διατίθενται, είναι περιορισμένα, πρόκειται για ένα εξαιρετικά ενδιαφέρον και φιλικό εργαλείο για τα παιδιά.

* **Lego Comics Builder** [**http://www.lego.com/en-us/city/activities/comics**](http://www.lego.com/en-us/city/activities/comics)

Το Lego Comic Builder είναι ένα εργαλείο, που διατίθεται δωρεάν, και επιτρέπει τη δημιουργία εικονογραφημένων ιστοριών με τη μορφή των comics. Το άτομο επιλέγει εικόνες, οι οποίες προσφέρονται από το εργαλείο. Μπορεί να διαμορφώσει ο ίδιος το μέγεθος των εικόνων, και να επιλέξει τη διάταξη με την οποία θα εμφανίζονται τα σκίτσα στο κόμικ. Η προσθήκη των εικόνων γίνεται μέσω drag and drop.  Η ιστορία μπορεί να αποθηκευτεί στον υπολογιστή του ατόμου σε μορφή pdf και να εκτυπωθεί. Πρόκειται για ένα εύχρηστο εργαλείο το οποίο δίνει τη δυνατότητα στους χρήστες να αποθηκεύουν και να τροποποιούν διαδικτυακά την ιστορία τους.

* **ToonDoo** [**http://www.toondoo.com/**](http://www.toondoo.com/)

To Toondoo είναι μια Web 2.0 εφαρμογή, και ένα εξαιρετικά εύχρηστο και διασκεδαστικό εργαλείο δημιουργίας ψηφιακών κόμικς. Δίνει τη δυνατότητα στα άτομα να έρθουν σε επαφή με cartoons, να συνθέσουν τις δικές τους ιστορίες επιλέγοντας χαρακτήρες και αντικείμενα, που προσφέρονται και ακολουθώντας τις κατάλληλες εντολές επεξεργασίας.

* Pixton [**http://www.pixton.com/**](http://www.pixton.com/)

Το Pixton αποτελεί ένα εργαλείο δημιουργίας ψηφιακών κόμικς. Διατίθεται δωρεάν, είναι απλό στη χρήση, και χρειάζεται εγγραφή στο διαδικτυακό του τόπο. Περιλαμβάνει έτοιμους χαρακτήρες, σχήματα και εικόνες για φόντο. Τα κόμικς, που δημιουργούνται, μπορούν να αποθηκευτούν, να εκτυπωθούν, να ενσωματωθούν σε μια διαδικτυακή σελίδα, και να τροποποιηθούν ακόμη και μετά τη δημοσίευσή τους.